**Tisztelt Szülők!**

**A beiratkozási lapon nem kötelező megnevezni csoportot, csak lehetőség**. Az alábbi táblázattal szeretném megkönnyíteni a választást a férőhelyek függvényében. Nyilván a gyermekük csoportba való beosztásánál, törvényi előírások szerint többféle szempontot is figyelembe kell vennem, és az óvodapedagógusok véleményét is ki kell kérnem, mielőtt döntést hozok arról, hogy melyik gyermek, milyen csoportba kerül. Azonban, ha módomban áll a megjelölt csoportba osztom gyermeküket. Amennyiben ezt valaki esetében mégsem tudom majd megvalósítani, előre is köszönöm a megértést!

Férőhelyek csoportonként: 2020/21-es nevelési évben

|  |  |
| --- | --- |
| **Székhely: Sárbogárdi Zengő Óvoda****Csoportok** | 7000 Sárbogárd Mikes köz 3.Férőhely: |
| 1.Margaréta vegyes életkorú | 10 fő |
| 2.Napraforgó vegyes életkorú | 13 fő |
| 3.Bóbita azonos nagy/kicsi részben osztott | 6 fő |
| 4.Süni vegyes életkorú | 10 fő |
| 5.Szivárvány vegyes életkorú | 4 fő |
| 6.Katica azonos életkorú | 25 fő |
| 7.Micimackó nagycsoport | nincs férőhely |
| 8.Tulipán nagycsoport | nincs férőhely |
| 9.Mazsola középsős csoport | nincs férőhely |
| **Sárbogárdi Zengő Óvoda Sárszentmiklósi Tagóvodája** | 7003 Sárbogárd Gesztenye sor 1. |
| Nyuszi azonos életkorú csoport | 25 fő |
| Cica azonos életkorú | 24 fő |
| Bóbita nagycsoport | nincs férőhely |
| Tappancs vegyes életkorú | 2 fő |
| Napsugár középsős csoport | 1 fő |
| Katica nagycsoport | nincs férőhely |
| Hóvirág középsős csoport | nincs férőhely |
| **Sárbogárdi Zengő Óvoda Töbörzsöki Telephelye** | 7000 Sárbogárd Szent István út 49. |
| Huncutka vegyes életkorú | 10 fő |
| Pillangó vegyes életkorú | 10 fő |
| **Sárbogárdi Zengő Óvoda Pusztaegresi Telephelye** |  |
| Kölyökvár vegyes életkorú | 11 fő |
|  |  |
|  |  |

**Útmutató a jelentkezési lap kitöltéséhez**: (gyakori kérdések megválaszolása)

Az 1. oszlopba a gyermek adatai kerüljenek, a 2. oszlopba a törvényes képviselőé (Név lakcím stb, a szülő születési adatára nincs szükségünk, csak a gyermekére)

Bejelentési idő: A lakcímkártyán szereplő dátum (ez nem minden esetben azonos a gyermek lakcímkártyáján szereplőével)

**TAJ s**zám: fontos megadni, mert az adatbázisba csak ezzel együtt tudjuk rögzíteni a gyermeket (e nélkül nem tudjuk nyilvántartásba venni)

Fontos a **telefonszám,** mert, ha nem élő számot adnak meg, nem tudjuk önöket értesíteni, ha a gyermek pl. megbetegszik, lázas lesz az óvodában. Ezért célszerű annak a hozzátartozónak a számát megadni, aki ilyen esetben a leggyorsabban tud eljutni az óvodába.

**E-mail cím** megadásával lehetővé teszik a gyorsabb, és biztonságos értesítést. (A veszélyhelyzetben a koronavírus terjedésének megelőzése miatt ez nagyon fontos)

**Halmozottan Hátrányos helyzet: a** gyermek ebben az esetben előnyt élvez az óvodai felvétel során, ha a szülő önkéntes nyilatkozata alapján a Polgármesteri Hivatalban a területileg illetékes jegyző határozatban igazolja.

# Kettő fogalmat kell megkülönböztetnünk a hatályos 1997.évi XXXI. törvény a gyermekek védelméről és a gyámügyi igazgatásról alapján.

**A hátrányos és a halmozottan hátrányos helyzet megállapítása[\*](https://net.jogtar.hu/jogszabaly?docid=99700031.tv" \l "lbj587idb59e" \o ")**

**67/A. §**[**\***](https://net.jogtar.hu/jogszabaly?docid=99700031.tv#lbj588idb59e)(1) Hátrányos helyzetű az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az alábbi körülmények közül egy fennáll:

*a)* a szülő vagy a családba fogadó gyám alacsony iskolai végzettsége, ha a gyermeket együttnevelő mindkét szülőről, a gyermeket egyedül nevelőszülőről vagy a családba fogadó gyámról – önkéntes nyilatkozata alapján - megállapítható, hogy a rendszeresgyermekvédelmikedvezményigénylésekorlegfeljebbalapfokúiskolaivégzettséggelrendelkezik,

*b)* a szülő vagy a családba fogadó gyám alacsony foglalkoztatottsága, ha a gyermeket nevelőszülők bármelyikéről vagy a családba fogadó gyámról megállapítható, hogy a rendszeres gyermekvédelmi kedvezmény igénylésekor az Szt. 33. §-a szerinti aktívkorúak ellátására jogosult vagy a rendszeres gyermekvédelmi kedvezmény igénylésének időpontját megelőző 16 hónapon belül legalább 12 hónapig álláskeresőként nyilvántartott személy,

*c)*[*\**](https://net.jogtar.hu/jogszabaly?docid=99700031.tv#lbj589idb59e)a gyermek elégtelen lakókörnyezete, illetve lakáskörülményei, ha megállapítható, hogy a gyermek a településre vonatkozó integrált településfejlesztési stratégiában szegregátumnak nyilvánított lakókörnyezetben vagy félkomfortos, komfort nélküli vagy szükség lakásban, illetve olyan lakáskörülmények között él, ahol korlátozottan biztosítottak az egészséges fejlődéséhez szükséges feltételek.

(2) Halmozottan hátrányos helyzetű

*a)* az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az (1) bekezdés *a)-c)* pontjaiban meghatározott körülmények közül legalább kettő fenn áll,

*b)* a nevelésbe vett gyermek,

*c)* az utógondozói ellátásban részesülő és tanulói vagy hallgatói jogviszonyban álló fiatal felnőtt.

**Sajátos nevelési igényű gyermek:** (szakértői bizottság által kiállított szakvéleménnyel rendelkezik)

**Sajátos nevelési igényű gyermek, tanuló (SNI):** „az a különleges bánásmódot igénylő gyermek, tanuló, aki a szakértői bizottság szakértői véleménye alapján

* mozgásszervi,
* érzékszervi,
* értelmi vagy
* beszédfogyatékos,
* több fogyatékosság együttes előfordulása esetén halmozottan fogyatékos,
* autizmus spektrum zavarral vagy
* egyéb pszichés fejlődési zavarral (súlyos tanulási, figyelem vagy magatartásszabályozási zavarral) küzd

Az óvodai nevelés során a sajátos nevelési igény a szokásostól eltérő nagyobb mértékű differenciálást, speciális eljárások alkalmazását, illetve a szakértői vélemény alapján kiegészítő fejlesztő, korrekciós, habilitációs, rehabilitációs, valamint terápiás célú pedagógiai eljárásokat tesz szükségessé. Ezért fontos, hogy már a beiratkozáskor tudjunk arról, hogy a gyermek felzárkóztató foglalkozásra jogosult, és a speciális fejlesztést óvodáinkban gyógypedagógusok bevonásával biztosítjuk.

 A korai fejlesztésbe járt BTMN-es gyermekek részére kutyaterápiát is biztosítunk.

***tartós betegség:*** azon kórforma, amely a külön jogszabályban meghatározott magasabb összegű családipótlékra jogosít, pl. ételérzékenység,( lisztérzékenység, cölikália,laktózintolerancia,asztma, epilepszia, cukorbetegség, allergia( rovarcsípésre, ételre, kozmetikai szerekre stb.) A szakorvos által igazolt betegségek alapján biztosítjuk a speciális étrendet, és látjuk el a gyermekeket az orvos által javasoltak alapján.

**Munkáltató igazolást** abban az esetben kérünk, ha az óvodakötelezett gyermeket a szülő nem a lakóhelye szerinti körzetes óvodába szeretné iratni, hanem a munkahelyéhez közeli óvodába.

A nem óvodakötelezett gyermekek esetében ha a szülő munkáltatói igazolással tudja bizonyítani, hogy munkahelyi elfoglaltságai miatt igényeli gyermeke részére az óvodai ellátást, akkor gyermeke előnyt élvez a felvételnél.

Érdemes a testvérekre vonatkozó adatokat is megadni, mert figyelembe tudjuk venni a felvételnél, és a csoportba osztásnál, ha az óvodánkba már jár gyermeke a szülőnek.

Ha a Szülő nappali rendszerű iskolai képzésben vesz részt, gyermeke a felvételnél előnyt élvez. Hallgatói jogviszony igazolást mellékelni kell.

Sárbogárd, 2020. 04.06.

Huszárné Kovács Márta

intézményvezető